নবজাতক চুরি, দায়িত্বে অবহেলা, অনিয়মসহ নানা দুর্নীতির অভিযোগে অবশেষে মনিরামপুর উপজেলা স্বাস্থ্য কর্মকর্তা আবদুল গফ্‌ফারকে স্ট্যান্ডরিলিজ করা হয়েছে। তাকে সাতক্ষীরার শ্যামনগর উপজেলা স্বাস্থ্য কমপ্লেক্সে সংযুক্ত করা হয়েছে। স্বাস্থ্য অধিদপ্তরের পরিচালক (প্রশাসন) ডা. এবিএম মুজহারুল ইসলাম গত সোমবার দুপুরে অফিসিয়ালভাবে এ নির্দেশনা জারি করেন। এ ছাড়াও একই অভিযোগে সিনিয়র স্টাফ নার্স হ্যাপি রায়ের বিরুদ্ধেও শাস্তিমূলক ব্যবস্থা প্রক্রিয়াধীন রয়েছে বলে সংশ্নিষ্ট অধিদপ্তর থেকে জানা গেছে।